تورکییه-آذربایجان اورتاق اقتصادی کمیسیونونون ۸.جی توپلانتیسی آذربایجانین باشکندی باکی‌دا ائدیله‌جک.
۱۶ سپتامبر بازار ارته‌سی گونو ائدیله‌جک توپلانتی‌دا، تورکییه آدینا پرزیدنت یاردیمچیسی فواد اوختای، آذربایجان آدینا باشباخان نوروز محمدوو باشقانلیق ائد‌جک.
آذربایجان باش باخانلیق باش کاتیبی ارسطو حبیب‌بی‌لی، قونویا باغلی وئردیگی آچیقلامادا، توپلانتی‌دا ایکی اؤلکه آراسین‌دا اقتصادی امکداشلیغین مؤوجود وضعیتینین مذاکیره ائدیله‌جگینی، تیجاری ایلیشکی‌لرین داها دا گئنیشله‌مه‌سی اوچون ائدیله‌جکلر قونوسوندا فیکیر آلیش وئریشی اولاجاغینی بیلدیردی.
توپلانتی‌دا، ۲۰۱۹-۲۰۲۱ اوچون فعالیت پلانینین قبول ائدیلمه‌سینین ده اؤن گؤرولدوگونو قید ائد‌ن حبیب‌بی‌لی،
"بو فعالیت پلانی، تیجارت، اقتصاد، نقلیات، رابطه، یوکسک تکنولوژیلر، اکینچیلیک، توریزم، مالیه، وئرگی، بانک، صنایع و انرژی، ائکولوژی، سو یؤنتیمی و تحصیل کیمی قونولاردا امکداش‌لیقلارینی گلیشدیرمک اوچون آتیلاجاق آددیملاری احتیوا ائدیر" دئیه دانیشدی.
ناخچیوان اؤزارک جمهوریتی ایله باغلی مسئله‌لرین ده کمیسیونون گوندمینده اولدوغونو بیلدیر‌ن حبیب‌بی‌لی،
"ناخچیوان‌دان تورکییه‌یه محصول صادراتی اوچون ایش بیرلیگی ایمکانلاری، محصوللارین واردات وئرگی‌سی اؤد‌نمه‌دن و ترجیحلی شرطلرله تورکییه‌یه گتیریلمه‌سی، صاردات قوشوللارینین ساده‌لشدیریلمه‌سی کیمی مسئله‌لر ده توپلانتی‌دا مذاکیره اولوناجاق. باکی-تفلیس-قارس دمیر یولو خطین‌دن تام ایستیفاده ائتمک و پروژه‌یه دیگر اؤلکه‌لری داخیل ائتمک مسئله‌سی ده هر ایکی طرفین گوند‌مینده" دئدی.
